《和余秀才游绿净堂以诗见寄》
宋代·慕容彦逢

佳名谁为榜岖岑，牵惹诗翁蹑屐寻。绿外清风先见竹，静中新屐不妨禽。

沈酣山水真君事，汩没文书岂我心。待拨频烦聊一赏，振衣閒坐洛生吟。

作者简介：（1067—1117）常州宜兴人，字淑遇，一作叔遇。哲宗元祐三年进士。复中绍圣二年弘词科。累迁太学博士。徽宗朝，除秘书省校书郎，三迁至左司谏，又擢中书舍人、尚书兵部侍郎，颇受知徽宗。为蔡京排挤，出知汝州。政和元年召还，官至刑部尚书。性嗜学，博通经史诸子，词章雅丽简古，挥笔立就，一时典册，多出其手。卒谥文友。有《摛文堂集》。